Канферэнцыя Каталіцкіх Біскупаў ЗША паведаміла, што ад 15 верасня 2015 г. стане даступным аплет для смартфонаў і таблетаў, дзякуючы якому можна будзе ў прамым эфіры сачыць за візітам Папы Францішка ў Злучаныя Штаты. Пантыфік наведае гэтую краіну 22 – 27 верасня 2015 г. Аплет будзе даступным на англійскай і іспанскай мовах і дапаможа глядзець відэа-трансляцыі, чытаць актуальныя навіны і праглядаць фотаматэрыялы.